Diari Oficial de la Generalitat Valenciana


Sumari del DOGV 6708, del 07-02-2012 (2012/952)

Notificació del laude emés per la Junta Arbitral de Transports d'Alacant. Expedient número 043/11-A.
----------------------------------------------------------------------------------------------------

### Dades del document

Número de DOGV
:   6708

Data del DOGV
:   07-02-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/952


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 043/11-A. [2012/952]  
Manuel Sánchez Gallego, president de la Junta Arbitral de Transports d'Alacant, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber al representant legal de l'Agencia de Transportes Hernández, SL, que s'ha dictat laude en l'expedient esmentat, i com no és possible la notificació per desconegut, parador ignorat o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:   
«Tribunal. President: Manuel Sánchez Gallego. Vocals: Francisco Ortiz Gutiérrez; Miguel García Navarro, n'excusa l'assistència. Secretària-vocal: Carolina Casal Asensio. Parts: reclamant, Ferco Frío, SL, representada per Fermín Antonio Terol Carrasco. Reclamat: Agencia de Transportes Hernández, SL, que no compareix a l'acte de vista.  
Alacant, 19 de gener de 2011, a les 11.30 hores, constituïxen la Junta Arbitral de Transports els membres expressats al marge i amb l'assistència de les parts per a resoldre l'expedient 043/11-A, i es realitza la vista oral respecte de la reclamació següent: impagament de transport. Incompareixença del demanat.   
  
El president inicia la vista oral, comprova la identitat de la part compareixent, la qualitat amb què intervé i verifica que Fermín Antonio Terol Carrasco, amb DNI número 44154264K, actua en nom i representació de Ferco Frío, SL, segons l'escriptura de poder atorgada a favor seu el 28 de juny de 2000 a Alacant davant del notari Tomás M. Dacal Vidal, la còpia de la qual, una vegada comprovada amb l'original, és admesa per la Junta i incorporada a l'expedient.  
A la part reclamada, no li va poder notificar la demanda i la citació a la vista per al dia 19.01.2012, segons queda acreditat amb l'avís de recepció expedit pel Servici de Correus i que consta en l'expedient.  
  
Amb data 05.12.2011 es va publicar l'acte administratiu en el DOCV núm. 6665, de 05.12.2011, segons queda acreditat en l'expedient administratiu.  
Concedida la paraula a la reclamant, esta basa la seua reclamació en els antecedents de fet següents:  
1. La part demandant es ratifica en la seua demanda, i diu que com a conseqüència de les relacions comercials existents entre les parts, va realitzar per compte de la demanada els transports que queden especificats en el text de les factures adjuntes a la demanda (factures: 2732/2010, 2032/2010, 2888/2010, 3026/2010, 41/2011 i 86/2011), per un import total 3.960 € més 712,80 € en concepte d'IVA, més els interessos legals corresponents. Estes factures foren impagades per part de la demanada, la mercantil Agencia de Transportes Hernández, SL.  
Segons el que antecedeix, reclama en este acte la quantitat pendent de cobrament que puja a: 4.872,80 €, més els interessos legals corresponents.  
2. Davant de la incompareixença de la part reclamada, la part reclamant sol·licita la recepció a prova, perquè es tinga per presentada la documental aportada per la demanda, i es considera aportada al present procediment.  
Sense mes qüestions a tractar es dóna per conclosa la vista.  
S'apliquen els següents fonaments jurídics:  
1. La competència territorial de la Junta, de la qual no s'al·lega res, està determinada en els articles 6 i 7.2 del Reglament de la LOTT (RD 1211/90).  
2. La submissió no està expressament pactada, i com la quantia és inferior al que determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada per l'article 162 de la Llei 13/1996 de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: "es presumirà que hi ha l'esmenatat acord de sotmetiment a l'arbitratge de les juntes sempre que la quantia de la controvèrsia no excedisca 6.000,00 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat". No consta en l'expedient que s'haja fet cap manifestació en el sentit preceptuat.  
  
3. De les manifestacions realitzades en la vista i de la documentació que es va aportar amb la reclamació, es constata fefaentment que els ports que són reclamats en esta demanda i les factures dels quals que hi consten adjuntades, van ser efectivament realitzats, la qual cosa determina el dret al cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Ferco Frío, SL, representada per Fermín Antonio Terol Carrasco, contra l'Agencia de Transportes Hernández, SL, ja que dels fets relatats, documents probatoris i declaracions efectuades s'establix, que s'ha realitzat el transport reclamat dins de les condicions contractuals convingudes i que ha de ser pagat el seu import.   
Per tot això la mercantil Agencia de Transportes Hernández, SL, ha de pagar a Ferco Frío, SL, la quantitat de quatre mil huit-cents setanta-dos euros amb huitanta cèntims (4.872,80 euros), més els interessos meritats des de la data de la presentació de la demanda (31.08.2011), fins a l'execució del present laude, moment en què se'n procedirà al càlcul.  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana, en el termini de dos mesos següents a la notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, en els deu dies següents de la notificació del laude es podrà sol·licitar a esta Junta Arbitral la correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se l'execució forçosa, davant del Jutjat Mercantil d'Alacant, de conformitat amb el que establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil.»  
Els dits terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
Alacant, 25 de gener de 2012.- El president de la Junta Arbitral de Transports d'Alacant: Manuel Sánchez Gallego.